***Historien om David Gale*** (originaltittel ***The Life of David Gale***) er en amerikansk-tysk-britisk thriller fra 2003, regissert av Alan Parker med en manus skrevet av Charles Randolph. Det er til dags dato Parkers siste film som regissør.

Filmen tar opp temaet om dødsstraff i USA. Kate Winslet spilte den ambisiøse journalisten Bitsey Bloom, som får muligheten til å intervjue den dødsdømte skolelæreren David Gale (Kevin Spacey) i de siste ukene før henrettelsen hans. I løpet av intervjuet vekkes engasjementet hennes, og hun innser at noe ikke stemmer. Laura Linney spiller rollen som Gales venn Constance.

Handling
--------

David Gale er en tidligere professor, som nå sitter på dødscelle i Texas. Med bare noen få dager før han skal henrettelses forhandler advokaten hans om et honorar på en halv million dollar for å fortelle historien sin til Bitsey Bloom, en journalist fra en stor nyhetskanal. Hun har et rykte på seg å holde på hemmeligheter, og beskytte kildene sine. Han forteller henne sin historie, avslørt gjennom en rekke tilbakeblikk. I 1995 er Gale en vellykket intellektuell, og leder for filosofi-avdelingen ved University of Texas som ligger i Austin. Han er et aktivt medlem av DeathWatch, som forsøker å drive kampanjer mot dødsstraff. Ved en konfirmasjonsfest møter han Berlin, en student som nylig har blitt utvist fra skolen.

Når Gale blir alkohol-påvirket, forfører Berlin ham og de har sex. Hun anklager deretter Gale for voldtekt. Dagen etter taper Gale en TV-debatt mot guvernøren i Texas når han ikke er i stand til å nevne noen uskyldige personer, som ble henrettet under guvernørens periode. Gale blir arrestert for voldtekt, men siktelsen frafalles når Berlin forsvinner. Imidlertid er hans ekteskap, karriere og rykte i lokalsamfunnet ødelagt. Gale begynner også å slite med alkoholisme, etter at hans kone tok med seg sønnen deres til Spania og nekter å ha kontakt med ham. Constance Harraway, en annen DeathWatch-aktivist, er en nær venn av Gale som trøster ham etter at livet hans faller fra hverandre.

Imidlertid blir Harraway snart oppdaget voldtatt og myrdet, kvalt av en plastpose teipet over hodet hennes. En obduksjon avslører Gales sæd i kroppen hennes, og at hun hadde blitt tvunget til å svelge nøkkelen til håndjernene hun gikk med. De fysiske bevisene på åstedet peker mot Gale, som dermed blir dømt for voldtekt og drap. Han blir dømt til døden. Gale fastholder sin uskyld, men innrømmer at han og Harraway hadde sex natten før hun ble myrdet. Bloom begynner å tro at de tilsynelatende bevisene mot Gale ikke stemmer. Men hun har veldig kort tid på seg før henrettelsen skal gjennomføres.

Medvirkende
-----------

* Kevin Spacey som David Gale
* Kate Winslet som Bitsey Bloom
* Laura Linney som Constance Harraway
* Gabriel Mann som Zack Stemmons
* Rhona Mitra som Berlin
* Leon Rippy som Braxton Belyeu
* Matt Craven som Dusty Wright
* Jim Beaver som Duke Grover
* Melissa McCarthy som Nico
* Elizabeth Gast som Sharon Gale
* Noah Truesdale som Jamie Gale
* Donald Braswell som TV-stjerne
* Katina Potts som Rosie

Referanser
----------

1. 1 2  Se profil på Box Office Mojo

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) *Historien om David Gale* på Internet Movie Database Rediger på Wikidata

* (no) *Historien om David Gale* hos Filmfront Rediger på Wikidata

* (sv) *Historien om David Gale* i Svensk Filmdatabas Rediger på Wikidata

* (da) *Historien om David Gale* i Danmark Nationale Filminstitut Rediger på Wikidata

* (en) *Historien om David Gale* på AllMovie Rediger på Wikidata

* (fr) *Historien om David Gale* på Allociné Rediger på Wikidata

* (nl) *Historien om David Gale* på MovieMeter Rediger på Wikidata

* (en) *Historien om David Gale* på American Film Institute Rediger på Wikidata

* (en) *Historien om David Gale* på Rotten Tomatoes Rediger på Wikidata

* (en) *Historien om David Gale* på Metacritic Rediger på Wikidata

| * v
* d
* r
Filmer regissert av Alan Parker |
| --- |
| *Bugsy Malone* (1976) 
 **·** *Midnight Express* (1978)
 **·** *Fame* (1980) 
 **·** *Shoot the Moon* (1982) 
 **·** *Pink Floyd: The Wall* (1982) 
 **·** *Birdy* (1984) 
 **·** *Angel Heart* (1987) 
 **·** *Mississippi i flammer* (1988)
 **·** *Come See the Paradise* (1990) 
 **·** *The Commitments* (1991) 
 **·** *The Road to Wellville* (1994) 
 **·** *Evita* (1996) 
 **·** *Angela's Ashes* (1999)
 **·** *Historien om David Gale* (2003) |


|  |  |
| --- | --- |
| Oppslagsverk/autoritetsdata | VIAF
 |